เดือด อิสราเอล-ฮีซบอลเลาะห์ ยิงตอบโต้ข้ามพรมแดนครั้งแรกรอบ 4 ปี
สำนักข่าวต่างประเทศ,รายงานว่า เมื่อวันอาทิตย์ที่ 1 ก.ย. 2562 กลุ่มติดอาวุธฮีซบอลเลาะห์ของเลบานอน ซึ่งได้รับการสนับสนุนจากอิหร่าน เปิดฉากโจมตีฐานทัพของอิสราเอลและยานพาหนะของกองทัพที่อยู่ใกล้เคียง อย่างไรก็ตาม อิสราเอลยืนยันว่าไม่มีผู้เสียชีวิตในการโจมตีดังกล่าว และพวกเขายิงตอบโต้ด้วยปืนใหญ่ ซึ่งนับเป็นครั้งแรกในรอบกว่า 4 ปีที่ทั้ง 2 ฝ่ายโจมตีข้ามพรมแดนใส่กัน,กองกำลังป้องกันอิสราเอล (IDF) อยู่ในภาวะเฝ้าระวังอย่างสูงในภาคเหนือของประเทศมาตลอดช่วงสัปดาห์ที่ผ่านมา หลังจาก นายฮัสซัน นาสรัลเลาะห์ หัวหน้ากลุ่มฮีซบอลเลาะห์ ประกาศจะล้างแค้นที่อิสราเอลยิงโจมตีพวกเขาในเลบานอนและซีเรียหลายครั้งเมื่อช่วงสุดสัปดาห์ก่อน,เหตุรุนแรงเริ่มขึ้นในเวลาประมาณ 16:00น. วันอาทิตย์ ตามเวลาท้องถิ่น โดย IDF ระบุว่า กองกำลังของฮีซบอลเลาะห์ยิงจรวดต่อต้านรถถังเข้าใส่สำนักงานกองทัพอิสราเอลใกล้หมู่บ้าน อาวิวิม จรวดพุ่งถูกอาคารและรถพยาบาลของกองทัพ แต่ไม่มีผู้เสียชีวิตหรือบาดเจ็บ ก่อนที่ IDF จะยิงปืนใหญ่ตอบโต้ประมาณ 100 นัด และส่งเฮลิคอปเตอร์โจมตีในวงจำกัดมากๆ โดยมีเป้าหมายที่จุดที่จรวดถูกยิงมา และฐานที่มั่นอื่นๆ,นี่นับเป็นการยิงตอบโต้ข้ามพรมแดนครั้งรุนแรงที่สุดระหว่างอิสราเอลกับกลุ่มฮีซบอลเลาะห์ นับตั้งแต่เดือนมกราคม 2558 หลังจากกลุ่มฮีซบอลเลาะห์ยิงจรวดต่อต้านรถถัง สังหารทหารอิสราเอล 2 นายที่กำลังเดินทางด้วยรถจี๊ป แก้แค้นที่อิสราเอลโจมตีทางอากาศขบวนรถในซีเรีย สังหารนายพลชาวอิหร่านคนหนึ่ง ซึ่งเป็นลูกชายของผู้บัญชาการอาวุโสของกลุ่มฮีซบอลเลาะห์ รวมทั้งเจ้าหน้าที่นายอื่นๆ,นายกรัฐมนตรี เบนจามิน เนทันยาฮู แห่งอิสราเอล ซึ่งควบตำแหน่งรัฐมนตรีว่ากระทรวงกลาโหมด้วย กล่าวว่า อิสราเอลกำลังจับตาดูว่า ฮีซบอลเลาะห์จะทำอย่างไรต่อไป และจะตัดสินใจก้าวต่อไปโดยดูจากท่าทีนั้น
อิสราเอลและกลุ่มติดอาวุธฮีซบอลเลาะห์ของเลบานอน ยิงตอบโต้ข้ามพรมแดนเป็นครั้งแรกในรอบกว่า 4 ปี เมื่อวันอาทิตย์ที่ผ่านมา
โจมตีข้ามพรมแดน,อิสราเอล,ฮีซบอลเลาะห์,เลบานอน,ยิงตอบโต้